  Туспуктэм: Удмуртиысь Кун Кенешлэн пресс-службаез Майя Бывальцева Удмуртиысь вить вылӥ дышетсконниосысь 20 студентъёс Кун Кешешлэсь премизэ басьтӥзы. Тужгес азинлыко дышетскисьёсты парламентлэн нырысетӥ сессиезлэн кыкетӥ кенешонэз улсын сӥлы каризы. Со сярысь каткылдытӥсь ёзэслэн пресс-службаез ивортӥз. Арлы быдэ тыриськись премилэн быдӟалаез 11 сюрс 500 манет. 2014-тӥ арын Кун Кенешлэн тӧроез Владимир Невоструев кичӧлтэмъя юнматэм премия ӟеч дышетскись, эскерон ужъёсты нуись но мер улонэ мыло-кыдо пыриськись студентъёслы сётӥське. Данъетэз Удмуртиысь кун аккредитациез ортчем кун, муниципал но частной вылӥ дышетсконниосысь егитъёс басьтыны быгато. « Кыл сётӥськомы, азьланяз но дышетсконын, мер улонын но тодос ужын азинсконъёс басьтыны тыршом но элькунмылэн йӧно кунмуртъёсыз луомы шуыса » Анна Злобина, Ижысь М. Т. Калашников нимо техникая кун университетын дышетскись   « Тӥ элькунмылэн дэлетэз понна ужаськоды ни, экономикаен, мерлык удысэн кивалтыны, элькунмес азинтыны дышетскиськоды. Тӥ – егитъёсмы пӧлын нырысетӥосыз, тӥледлы удалтон, тросгес кулэ тодонлыкъёс но улон но ужан сюресады умойзэ гинэ сӥзисько » Владимир Невоструев, Удмуртиысь Кун Кенешлэн тӧроез Ватсалом, туэ премиосты вить вылӥ дышетсконниосысь студентъёс басьтӥзы – Умурт кун университетысь, Ижысь М. Т. Калашников нимо техникая кун университетысь, Ижысь кун эм академиысь, Удмуртиысь кун агарной университетысь, Глазкарысь В. Г. Короленко нимо педагогикая кун интситутысь. Тегъёс: студентъёс КунКенеш премия Удмуртия  